สวัสดีค่ะ ดิฉันไปตรวจภายใน และพบว่าเป็นเชื้อราในช่องคลอด คุณให้ยา clotrimazole 0.1 g ยี่ห้อ Kenet-100 เพื่อให้มาเหน็บช่องคลอด 7 วัน เหน็บวันแรก ยาได้ไหลออกมาเหมือนแป้งสีขาว คือปกติ แต่วันที่สองยาได้ไหลออกมาเหมือแป้งแต่เป็นสีชมพูอ่อน ๆ แบบนี้จะเป็นอันตรายหรือผิดปกติไหมคะ
สวัสดีค่ะ เชื้อราในช่องคลอดนั้นเกิดจากการเพิ่มจำนวนของเชื้อราในช่องคลอดมากผิดปกติ จากการที่สภาวะแวดล้อมในช่องคลอดเสียสมดุล ไม่ใช่โรคติดต่อทางเพศสัมพันธ์ อาจเกิดจาก-การสวนล้างช่องคลอด-การกินยาฆ่าเชื้อติดต่อกันนานๆ-เป็นเบาหวาน-การรักษาด้วยวิธีฮอร์โมนบำบัดหรือการรับประทานยาคุมกำเนิดในปริมาณสูง-การติดเชื้อเอชไอวี (HIV)การรักษาคือการใช้ยาต้านเชื้อราแบบเหน็บเข้าที่ช่องคลอด 7 วันติดต่อกันหรือยาฆ่าเชื้อราแบบรับประทาน โดยสูตินรีแพทย์จะเป็นผู้ช่วยเลือกวิธีการรักษาตามความเหมาะสมโดยดูจากความรุนแรงของโรคโดยการเหน็บยานั้นควรสอดเข้าไปให้ลึกที่สุด เพื่อไม่ให้เม็ดยาไหลออกมา และควรหนีบขาเพื่อไม่ให้เม็ดยาหลุดออกมา โดยนอนในท่าเดิมประมาณ 15 นาที เพื่อให้ยาละลายเคลือบช่องคลอด หากหลังสอดยาแล้วมีน้ำสีชมพูอ่อนๆไหลออกมา อาจจะเป็นเลือดออกที่เกิดจากช่องคลอดที่อักเสบอยู่ หรือมีการระคายเคืองจากยาแต่พบได้น้อย แนะนำสังเกตอาการไปก่อนค่ะ ถ้าเป็นแค่สีชมพูอ่อนๆ ไม่ระคายเคือง ค่อยๆจางหายไปเอง อันนี้ก็ไม่เป็นอะไรแต่หากยังมีออกมาเรื้อรัง เริ่มเป็นสีปนเลือดชัดเจน ควรกลับไปพบแพทย์เพื่อตรวจซ้ำอีกครั้งค่ะ